b'\n_START_ARTICLE_\nDire Dawa\n_START_SECTION_\nPovijest\n_START_PARAGRAPH_\nDire Dawa je nastala 1902., za vrijeme izgradnje uskotra\xc4\x8dne \xc5\xbeeljezni\xc4\x8dke pruge Adis Abeba - Djibouti, kako je ispalo nemogu\xc4\x87e da se pruga uspne do obli\xc5\xbenjeg visokog Harara (1,885 m), \xc5\xbeeljezni\xc4\x8dka stanica izgra\xc4\x91ena je u ni\xc5\xbeoj Dire Dawi (1,708 m). U Dire Dawi su prvi putnici no\xc4\x87ili, jer vlak nije no\xc4\x87u prometovao do Adis Abebe. Uskoro se uz stanicu razvilo trgovi\xc5\xa1te (danas ih ima 7 od njih je najve\xc4\x87i Tajvan)._NEWLINE_Nakon izgradnje stanice, tada\xc5\xa1nji guverner Harara - Ras Makonnen, dao je izgraditi cestu od Dire Dawe do Harara, to je bila jedna od prvih cesta u ovom dijelu Etiopije. Ona je temeljito rekonstruirana 1928. godine, uz pomo\xc4\x87 stranih in\xc5\xbeenjera i opreme, pa se tako putovanje izme\xc4\x91u dva grada skratilo s dva dana na nekoliko sati.  Etiopska banka otvorila je svoju podru\xc5\xbenicu 1931. u tada ve\xc4\x87 naraslom trgovi\xc5\xa1tu. Talijani su zauzeli Dire Dawu 6. svibnja 1936., u svojem drugom poku\xc5\xa1aju invazije na Etiopiju. Za njihove vlasti to je bio grad od 20, 000 stanovnika, od njih su 3, 500 bili europskog podrijetla (3, 000 Talijana, 290 Grka, 110 Francuza)._NEWLINE_Dire Dawa je bila prva crta linije odbrane u kratkotrajnom vojnom sukobu izme\xc4\x91u Somalije i Etiopije 1977. u Ratu za Ogaden, tad su jedinice etiopske vojske uspjele zadr\xc5\xbeati somalijske napada\xc4\x8de na prilazima grada 17.-18. kolovoza. _NEWLINE_Tijekom etiopskog gra\xc4\x91anskog rata, 1991. Dire Dawu je zauzeo Etiopski Narodni Revolucionarni Front, po nekim izve\xc5\xa1\xc4\x87ima oko 100 ljudi je pritom poginulo. Nakon ru\xc5\xa1enja vojnog re\xc5\xbeima Derg u gradu su se tijekom 1991. - 1993. rasplamsali sukobi izme\xc4\x91u doju\xc4\x8dera\xc5\xa1njih saveznika u borbi za kontrolu nad gradom. Zaratili su Oslobodila\xc4\x8dki Front naroda Issa i Gurgura te Oromo Oslobodila\xc4\x8dki Front. Zbog naraslog nasilja i terora, uvedeno je federalno upravljanje gradom, nakon toga je Dire Dawa izdojena iz pokrajine Oromia i 1998. progla\xc5\xa1ena posebnom upravnom jedinicom astedader akabibi._NEWLINE_Grad je poplavljen u kolovozu 2006., kad se izlila rijeka Dechat. Oko 200 ljudi je poginulo, tisu\xc4\x87e ljudi ostalo je bez doma, a grad je pretrpio veliku \xc5\xa1tetu. Dechatu, ve\xc4\x87im dijelom godine gotovo presu\xc5\xa1i, ali su za vrijeme ki\xc5\xa1ne sezone (od lipnja do rujna), poplave prili\xc4\x8dno uobi\xc4\x8dajene - jer tad Dechatu postane divlja bujica koja ru\xc5\xa1i sve pred sobom.\n_START_SECTION_\nStanovni\xc5\xa1tvo\n_START_PARAGRAPH_\nTri najve\xc4\x87e etni\xc4\x8dke grupe u gradu su Oromo (46.08%), Amharci (20.09%), Somalci (24.24%), Gurage (4.54%) i Harari (1.08%); sve ostale grupe imaju 3.97% stanovnika. Po religijskoj pripadnosti; 70.9% stanovnika su muslimani, 25.6% su pripadnici Etiopske pravoslavne tevahedo crkve, 2.8% protestanti, 0.4% katolici, a 0.3% su slijedbenici drugih vjera.\n_START_SECTION_\nGospodarstvo\n_START_PARAGRAPH_\nDire Dawa dobila je po\xc5\xa1tu u kolovozu 1906., kao tre\xc4\x87i grad u Etiopiji nakon Adis Abebe i Harara. Telefon je uveden 1954. Gospodarstvo Dire Dawa ipak se prije svega temelji na na nomadskom sto\xc4\x8darstvu okolice grada. Po procjenama iz 2005., seljaci iz Dire Dawa imali su ukupno 40.400 grla goveda (odnosno 0,1% u Etiopiji) , 46.280 ovaca (0,27%), 118.770 koza (0,92%), 8.820 magaraca (0,35%), 5.070 deva (1,11%), 44.740 svih vrsta peradi (0,14%), i 840 ko\xc5\xa1nica meda (0,1%). _NEWLINE_Dire Dawa od industrije ima veliku tvornicu cementa.'